laion/Wikipedia-Exotic huggingface dataset:
Eldorado (אלבום של ELO)

Eldorado (קרוי בכותרת המשנה "A Symphony by the Electric Light Orchestra") הוא אלבום האולפן הרביעי של להקת הרוק Electric Light Orchestra. האלבום יצא בספטמבר 1974 בארצות הברית תחת כותר United Artist Records, ובאוקטובר של אותה השנה בממלכה המאוחדת תחת Warner Bros. Records. Eldorado הוא אלבום הקונספט השלם הראשון של ELO. מנהיג הלהקה ג'ף לין המציא את הסיפור לפני שהתחיל לעבוד על המוזיקה. העלילה עוקבת אחרי דמות של גיבור חולמני, שצולל למסעות והרפתקאות בעולמות פנטסטיים ובדיוניים דרך חלומות, כדי לברוח מחיי השגרה המשמימים שלו. לין החל לעבוד על האלבום בתגובה לביקורת מצד אביו, חובב מוזיקה קלאסית, שטען שלמוזיקה של ELO "אין מנגינה". השפעתם של הביטלס ניכרת, במיוחד בשיר "Mister Kingdom", שמזכיר את שירם של הביטלס, "Across the Universe". השיר "Can't Get It Out of My Head" יצא כסינגל עם השיר "Illusions in G Major" כצד שני וזכה להצלחה. גם השיר "Boy Blue" יצא כסינגל אך נכשל כלכלית. האלבום זכה למעמד אלבום זהב בארצות הברית. בשנת 1978, במאי הקולנוע קנת אנגר הוציא מחדש את סרטו "Inauguration of the Pleasure Dome", עם Eldorado כפסקול הסרט. בשנת 2010, מגזין Classic Rock כלל את האלבום ברשימת "50 Albums That Built Prog Rock". בשנת 2015, האלבום דורג במקום ה-43 ברשימת "50 אלבומי הרוק המתקדם הטובים בכל הזמנים" של מגזין הרולינג סטון. כל השירים נכתבו והולחנו על ידי ג'ף לין.  ג'ף לין - שירה וקולות רקע, גיטרה חשמלית ואקוסטית, בס, סינתיסייזר מוג, הפקה ועיבוד לתזמורת ומקהלה בוורלי בוון - תופים, כלי הקשה ריצ'רד טנדי - פסנתר, מוג, קלאווינט, פסנתר חשמלי, גיטרה, קולות רקע, עיבוד לתזמורת ומקהלה מייק דה אלבקרקי - בס וקולות רקע (עזב באמצע הקלטת האלבום) מייק אדוארדס - צ'לו מיק קמינסקי - כינור יו מק'דוול - צ'לו פיטר פורבס-רוברטסון - ספוקן וורד לואיס קלארק - עיבוד לתזמורת ומקהלה וניצוח Jeff Lynne Song Database - Electric Light Orchestra - Can't Get It Out Of My Head song analysis, jefflynnesongs.com מגזין Classic Rock, גיליון 146 מיולי 2010. 50 Greatest Prog Rock Albums of All Time, Rolling Stone, ‏17 ביוני 2015 מידע על האלבום Eldorado באתר MusicBrainz האלבום Eldorado באתר Discogs
צמאה לאהבה

"צמאה לאהבה" הוא סינגל שהוקלט על ידי הזמר הישראלי לירן דנינו. הסינגל יצא לאור ב-20 באוקטובר 2020, בהוצאת חברת התקליטים "ארומה מיוזיק". ביום צאת השיר, דנינו כתב בעמוד האינסטגרם שלו: בוקר טוב לכולם... שיר חדש נולד עכשיו, "צמאה לאהבה", מקווה שתהנו ❤️ — עמוד האינסטגרם של דנינו הווידאו קליפ המלווה את השיר בוים על ידי לירן סגל. השחקנית ובת זוגו של דנינו, טיילור מלכוב, מופיעה לאורך הקליפ. מבקר המוזיקה הישראלי יוסי חרסונסקי, העניק לשיר 2.5 כוכבי זהב מתוך 5. "השיר הזה הוא שיר התבכיינות סתמי", כתב עליו. לדף השיר באתר הספרייה הלאומית לירן דנינו – צמאה לאהבה, האתר של חרסונסקי lirandanino לירן דנינו – צמאה לאהבה, באתר ‏מאקו‏, 20 באוקטובר 2020
Love Is Gone

Love Is Gone (בעברית: האהבה נעלמה) הוא שיר של הדי ג'יי הצרפתי דייוויד גטה והזמר האמריקאי כריס ויליס. השיר הוא הסינגל השני מתוך אלבומו השלישי של גטה. השיר יצא לתחנות הרדיו בצרפת ביוני 2007 ולתחנות הרדיו בבריטניה יומיים אחרי. השיר זכה להצלחה רבה כאשר הגיע למקום השישי במצעד האירופאי הכללי. בצפון אמריקה השיר זכה להצלחה פחותה כאשר הגיע למקום ה-98 בלבד בארצות הברית ולמקום ה-66 בקנדה אך כן הצליח להגיע למקום הראשון ברשימת שירי הדאנס שהושמעו הכי הרבה ברדיו באותו השבוע. בנוסף השיר דורג ברשימות סוף שנה של 10 מדינות ואף דורג ברשימות סוף שנה של שתי מדינות גם בשנת 2008 וקיבל מעמד זהב בצרפת. השיר נכתב על ידי ויליס וגטה עצמם ביחד עם פרדריק רייסטרר ויואכים גארוד והופק על ידי השלושה האחרונים. את המילים עצמם כתב ויליס על גבי לחן של גטה, רייסטרר וגארוד. בנוסף השיר גם זכה לגרסת רמיקס של רייסטרר וגארוד ביחד עם מספר מפיקים נוספים. ברמיקס היה סימפול של גיטרה מה שהפך אותו לשיר הראשון של גטה שיש בו שימוש בגיטרה. בסימפול זה נעשה גם שימוש יותר מאוחר בשיר "Gettin' Over You" של גטה עצמו ובלהיט הענק של להקת בלאק אייד פיז "I Gotta Feeling". לשיר צולם קליפ בו מככבת השחקנית קלי טיבוד. מידע על היצירה "Love Is Gone" באתר מיוזיק בריינז גרסאות נוספות ל"Love Is Gone" באתר SecondHandSongs כריס ויליס, דייוויד גטה, פרדריק רייסטרר, ויואכים גארוד Robert Copsey, David Guetta, Digital Spy, ‏2010-05-27 (באנגלית בריטית)
דניאל ריש

דניאל ריש (בגרמנית: Daniel Risch‏; נולד ב-5 במרץ 1978) הוא פוליטיקאי מליכטנשטיין, המכהן כראש ממשלתה מ-25 במרץ 2021, מטעם מפלגת "האיחוד הפטריוטי". בעבר כיהן כסגן ראש ממשלת הנסיכות, שר התשתיות, הכלכלה והספורט. בשנת 1998 סיים את לימודיו בגימנסיה בואדוץ, בירת ליכטנשטיין. בין השנים 1999–2003, למד תואר במנהל עסקים באוניברסיטת ציריך, ובאוניברסיטת מינכן. עם סיום הלימודים, החל ללמוד לתואר דוקטורט באינפורמטיקה באוניברסיטת פרייבורג. בשנת 2007 קיבל תואר דוקטור לכלכלה מטעם האוניברסיטה. בשנת 2016 התפקד למפלגת האיחוד הפטריוטי של ליכטנשטיין. לאחר הבחירות לפרלמנט ב-2017 הוא מונה לסגן ראש הממשלה ולשר התשתיות, הכלכלה והספורט. לאחר ניצחונה של המפלגה הפטריוטית, מונה ריש לראש הממשלה החדש של ליכטנשטיין. מדיה וקבצים בנושא דניאל ריש בוויקישיתוף דניאל ריש, ברשת החברתית אקס (טוויטר) "Neue Regierung in Liechtenstein angelobt". Presseportal. 25 במרץ 2021. נבדק ב-27 במרץ 2021. {{cite news}}: (עזרה)
אליעזר כגן (ספורטאי)

אליעזר "לייזר" כגן (נולד ב-14 באוגוסט 1958) הוא שחקן כדורעף ישראלי, חבר נבחרת ישראל בכדורעף ושחקן הפועל המעפיל. כגן הוא בעל מספר ההופעות הבינלאומיות הרב ביותר (120). כגן הוא גם צ'לן מקצועי שניגן בתזמורת הקאמרית הקיבוצית. כגן נולד וגדל בקיבוץ המעפיל. בגיל 11 הוא החל ללמוד לנגן בצ'לו בעקבות אחיותיו שניגנו בפסנתר ובויולה. הוא למד ארבע שנים בהדרכתו של עוזי ויזל. כגן בוגר האקדמיה למוזיקה באוניברסיטת תל אביב וניגן בתזמורת הקאמרית הקיבוצית. הוא עבד כמטפל בפעוטות והיה לגבר הראשון בקיבוץ שעבד בעבודה זו. כגן החל לשחק כדורעף בקבוצת הפועל המעפיל בעונת 1973–1974, ושיחק בקבוצה במשך חמש עשרה עונות (לא רצופות). בעונת 1985–1986 הוא שיחק עשרים ושניים משחקים בקבוצת ואלי זאבן פירנצה באיטליה בליגה השנייה. בעונות 1987–1988 ו-1988–1989 האו שיחק בקבוצת הפועל רמת אביב ובעונת 1989–1990 שיחק בקבוצת מכבי פתח תקווה. בעונת 1992–1993 הוא שיחק בקבוצת הפועל תל אביב וסיים את קריירת המשחק שלו בליגה השנייה בקבוצת הפועל העוגן בעונת 1993–1994. בסך הכל כגן שיחק כדרועף במשך עשרים ואחת עונות. ביחד עם קבוצת הפועל המעפיל, כגן זכה בחמישה תוארי אליפות המדינה, בארבעה גביעי המדינה ובשלושה דאבלים. נוסף על כך, הוא הגיע שלוש פעמים למקום השני בליגה, ופעמיים למשחק גמר גביע המדינה. כגן נשוי, אב לשניים ומתגורר במושב אומץ. הוא עובד בחברת החשמל. כגן הוביל את תהליך השיקום של סרגיי קוחטין, שחקן כדורעף בינלאומי ששיחק בישראל והתדרדר לשימוש בסמים קשים, ובעזרתו של כגן עבר תהליך גמילה ארוך. מדיה וקבצים בנושא אליעזר כגן בוויקישיתוף אלישע שוחט, מתכוננים להיכל התהילה! לייזר כגן: מנחית ומנגן, באתר איגוד הכדורעף בישראל, 23 באוגוסט 2011 סרט על אליעזר כגן משנת 1982 יובל דניאלי, נבחרת המעפיל בכדורעף – איך שהזמן עף!, ‏26 באוגוסט 2020 כדורעף, באתר כותר אלישע שוחט, מתכוננים להיכל התהילה! לייזר כגן: מנחית ומנגן, באתר איגוד הכדורעף בישראל, ‏23 באוגוסט 2011
רוד וייב

רודריוס מרסל גרין (באנגלית: Rodarius Marcell Green; נולד ב-27 באוגוסט 1999), הידוע בשם הבמה רוד וייב (Rod Wave), הוא ראפר, זמר ופזמונאי אמריקאי. הקריירה של גרין החלה בשנת 2017, כשהוציא מספר מיקסטייפים באופן עצמאי. לאחר מכן, חתם בחברת התקליטים אלאמו רקורדס. ב-14 ביוני 2019, הוא הוציא את המיקסטייפ PTSD, שכלל את השיר "Heart On Ice". השיר הפך לוויראלי ביוטיוב ובטיקטוק, והגיע בשיאו למקום ה-25 במצעד הבילבורד הוט 100. ב-1 בנובמבר 2019 יצא אלבום הבכורה של גרין, Ghetto Gospel, שהגיע בשיאו למקום העשירי במצעד הבילבורד 200. ב-3 באפריל 2020 יצא אלבומו השני של גרין, Pray 4 Love, שהגיע היישר אל המקום השני במצעד הבילבורד 200. ב-7 באוגוסט יצאה מהדורת הדלוקס של האלבום. כמה שירים מהאלבום הגיעו למצעד הבילבורד הוט 100, בהם "Rags2Riches", שהגיע בשיאו למקום ה-12 במצעד והפך לשיר שהגיע למיקום הגבוה ביותר של גרין במצעד. ב-11 באוגוסט 2020 נכלל רוד וייב ב-Freshman Class של XXL לשנת 2020. ב-26 במרץ 2021 יצא אלבומו השלישי, SoulFly, הכולל הופעת אורח של פולו ג'י בסינגל "Richer". האלבום הגיע היישר אל המקום הראשון במצעד הבילבורד 200. 2019: Ghetto Gospel 2020: Pray 4 Love 2021: SoulFly 2022: Beautiful Mind 2023: Nostalgia 2017: Rookie of the Year 2017: Hunger Games 2018: Hunger Games 2 2018: Hunger Games 3 2019: PTSD מדיה וקבצים בנושא רוד וייב בוויקישיתוף אתר האינטרנט הרשמי של רוד וייב (באנגלית) רוד וייב, ברשת החברתית פייסבוק רוד וייב, ברשת החברתית אקס (טוויטר) רוד וייב, ברשת החברתית אינסטגרם רוד וייב, ברשת החברתית טיקטוק רוד וייב, סרטונים בערוץ היוטיוב רוד וייב, במסד הנתונים הקולנועיים IMDb (באנגלית) רוד וייב, באתר Rotten Tomatoes (באנגלית) רוד וייב, באתר אפל מיוזיק (באנגלית) רוד וייב, באתר ספוטיפיי רוד וייב, באתר סאונדקלאוד (באנגלית) רוד וייב, באתר Last.fm (באנגלית) רוד וייב, באתר AllMusic (באנגלית) רוד וייב, באתר MusicBrainz (באנגלית) רוד וייב, באתר דיזר רוד וייב, באתר Yandex.Music (ברוסית) רוד וייב, באתר Discogs (באנגלית) רוד וייב, באתר Songkick (באנגלית) רוד וייב, באתר Genius רוד וייב, באתר SecondHandSongs רוד וייב, באתר בילבורד (באנגלית) רוד וייב, באתר טיידל (באנגלית) McKinney, Jessica (26 במרץ 2020). "12 Songs Blowing Up on TikTok (That Are Actually Worth Listening to)". Complex. נבדק ב-29 במרץ 2020. {{cite web}}: (עזרה) "Billboard 200 chart". Billboard. נבדק ב-2020-03-11. Lamarre, Carl (28 ביולי 2020). "Why Rod Wave Might Be Writing Movie Scripts One Day". Billboard. נבדק ב-7 באוגוסט 2020. {{cite web}}: (עזרה) https://twitter.com/billboardcharts/status/1295413518158757888 Cline, Georgette (11 באוגוסט 2020). "XXL 2020 FRESHMAN CLASS REVEALED". XXL. נבדק ב-11 באוגוסט 2020. {{cite web}}: (עזרה) "SoulFly✈️🖤🌍 3/26th The Return 🌊". 6 במרץ 2021. נבדק ב-7 במרץ 2021 – via RodWave on Instagram. {{cite web}}: (עזרה) Marie, Erika (8 בינואר 2021). "Rod Wave Is All About His Business On "Street Runner" Single". HotNewHipHop. נבדק ב-8 במרץ 2021. {{cite web}}: (עזרה) Rod Wave Earns First No. 1 Album on Billboard 200 Chart With 'SoulFly', Billboard (באנגלית)
Calling My Phone

Calling My Phone הוא סינגל של הראפרים והזמרים האמריקאים ליל טיג'יי ו-6lack. השיר יצא לאור ב-12 בפברואר 2021, כסינגל הרביעי מתוך אלבום האולפן השני של ליל טיג'יי, Destined 2 Win, על ידי חברות התקליטים קולומביה רקורדס וסוני מיוזיק אנטרטיינמנט. מגזין Complex דירג את השיר במקום ה-8 ברשימת ״50 השירים הטובים ביותר לשנת 2021 (עד כה)״. לפני צאתו, השיר קודם על ידי ליל טיג'יי בטוויטר, בטיקטוק וברשתות חברתיות אחרות החל מדצמבר 2020. השיר תואר כמתנה ליום ולנטיין למעריצים של ליל טיג'יי. ב-4 בפברואר 2021 הכריז ליל טיג'יי על צאת השיר. הווידאו קליפ של השיר יצא ב-12 בפברואר 2021 ובוים על ידי קאם בוסבי. בקליפ נראים ליל טיג'יי ו-6lack עוברים מצבים שונים תוך כדי ניסיון לעצור מערכת יחסים. בארצות הברית, השיר הגיע היישר אל המקום השלישי במצעד הבילבורד הוט 100, והפך לשיר של ליל טיג'יי ו-6lack בהתאמה שהגיע למקום הגבוה ביותר במצעד, וכן לסינגל הראשון של שני האמנים שהגיע לעשירייה הפותחת במצעד. בחודש יוני 2021 דירג בילבורד את השיר במקום ה-30 ברשימת "50 השירים הטובים ביותר בשנת 2021 עד כה". מידע על הסינגל "Calling My Phone" באתר מיוזיק בריינז מילות השיר "Calling My Phone" באתר Genius סרטון השיר "Calling My Phone" באתר יוטיוב The Best Songs of 2021 (So Far), Complex (באנגלית) Cho, Regina (12 בפברואר 2021). "Lil Tjay enlists 6lack for "Calling My Phone"". Revolt. נבדק ב-12 בפברואר 2021. {{cite web}}: (עזרה) "Shaking shit back up 🔥🔥🥰 LOL I got a nice Valentines Day gift for ya #CallingMyPhone ft (****?) dropping 2/12 ! 💖💖". נבדק ב-12 בפברואר 2021 – via Instagram. {{cite web}}: (עזרה) Kenneally, Cerys (12 בפברואר 2021). "Lil Tjay and 6LACK move on from past relationships on new cut "Calling My Phone"". The Line of Best Fit. נבדק ב-12 בפברואר 2021. {{cite web}}: (עזרה) Trust, Gary (22 פבר' 2021). "Olivia Rodrigo's 'Drivers License' Leads Hot 100 For 6th Week, Lil Tjay's 'Calling My Phone' Dials Up No. 3 Debut". Billboard. נבדק ב-27 פבר' 2021. {{cite web}}: (עזרה)תחזוקה - ציטוט: url-status (link) The 50 Best Songs of 2021 So Far: Staff Picks, בילבורד, ‏8 ביוני 2021
Friends in the Corner

Friends in the Corner הוא מיני-אלבום של הזמרת-יוצרת הבריטית פוקסס. המיני-אלבום יצא לאור ב-1 באפריל 2021, על ידי חברת התקליטים PIAS Group. מתוך האלבום יצאו חמישה סינגלים. לאחר צאת אלבומה השני All I Need, פוקסס החליטה לקחת הפסקה ממוזיקה למשך ארבע שנים. בפברואר 2018, פוקסס פרסמה ברשותיה החברתיות מכתב, ובו נכתב: "תודה על סבלנותכם לצאת התקליט הבא... אני אוציא השנה מוזיקה חדשה ואני לא יכולה לחכות לחלוק אותה איתכם". ב-19 במרץ 2021, הכריזה פוקסס על יציאת המיני-אלבום, וכעבור מספר ימים האלבום נהפך לזמין בהזמנה מראש. הסינגל הראשי מתוך המיני-אלבום "Love Not Loving You", יצא לאור ב-20 במאי 2020. זהו השיר הראשון של פוקסס מזה ארבע שנים וגם תחת חברת התקליטים החדשה שלה, PIAS.‏ הסינגל השני, "Woman", יצא לאור ב-29 ביולי 2020. ב-2 בספטמבר 2020, יצא לאור הסינגל השלישי "Friends in the Corner".‏ ב-4 בדצמבר 2020, יצא לאור הסינגל הרביעי "Hollywood". ב-17 במרץ 2021, יצא לאור הסינגל החמישי "Kathleen"‏. האלבום Friends in the Corner באתר ספוטיפיי האלבום Friends in the Corner באתר אפל מיוזיק Friends in the Corner, Genius (באנגלית) Foxes unveils new single 'Kathleen' News, diymag Foxes announces Friends In The Corner EP with new single "Kathleen", thelineofbestfit ✨ Foxes new music post, facebook Friends In The Corner EP, deezer Foxes returns with new single 'Love Not Loving You', nme Foxes signs new management and recording deals, completemusicupdate FBritish star Foxes Shares New Single 'Woman', outnowmagazine Foxes releases new song 'Friends In The Corner', diymag Foxes Re-visits Painful Memories With New Single 'Hollywood', clashmusic Foxes shares new song ‘Kathleen’ and a delightful video, outinperth Friends In the Corner by Foxes, נבדק ב-2021-04-01
מישל ניקסטרו

מישל ניקסטרו (באנגלית: Michelle Nicastro;‏ 31 במרץ 1960 – 4 בנובמבר 2010) הייתה שחקנית אמריקאית. ניקסטרו נולדה בוושינגטון די. סי., אביה היה רופא עיניים. ב-1984 שיחקה בסרט הריקודים "Body Rock". בסרט "כשהארי פגש את סאלי..." היא שיחקה את חברתו מהאוניברסיטה של הארי. היא דיבבה את הנסיכה אודט בסרט "סוד הממלכה הקסומה", היא המשיכה לדבב אותה גם בשני סרטי ההמשך הראשונים בסדרה סוד הממלכה הקסומה. בנוסף היא גם הייתה מועמדת לדיבוב "בל" בסרט "היפה והחיה". מ-1989 ועד 1990 שיחקה זמרת באופרת הסבון "סנטה ברברה", בנוסף היא הופיעה בפרקים של מספר סדרות טלוויזיה וביניהן "מי הבוס?". בתיאטרון שיחקה ב-1983 במחזמר "מרלין", ב-1988 שיחקה את אפונין במחזמר "עלובי החיים". בנוסף למשחק היא הקליטה מספר שירים כזמרת, היא גם ביצעה תפקיד שירה בפרק של זינה הנסיכה הלוחמת. היא נישאה למפיק סטיב סטארק ונולדו להם שתי בנות. נפטרה ממחלת הסרטן ב-4 בנובמבר 2010, כשהיא בת 50; היא הותירה אחריה את בעלה, סטיב סטארק, ושתי בנותיהם. אתר האינטרנט הרשמי של מישל ניקסטרו מישל ניקסטרו, במסד הנתונים הקולנועיים IMDb (באנגלית) מישל ניקסטרו, באתר MusicBrainz (באנגלית)
הסופר ליג האנגלית לנשים

הסופר ליג האנגלית לנשים (באנגלית: Football Association Women's Super League (FA WSL)) היא הליגה הבכירה במערכת הליגות של כדורגל הנשים באנגליה שמופעלת על ידי התאחדות הכדורגל האנגלית. הליגה כוללת כיום 12 קבוצות, נוסדה ב-2010 והחליפה את ליגת הפרמייר ליג לנשים שהייתה הליגה הבכירה בזמנו. הליגה הזו מקצוענית במלואה ורוב הקבוצות שבה מסונפות למועדונים המקבילים בפרמייר ליג ובפוטבול ליג. הקבוצות המשחקות בליגה מתחרות גם בגביע ה-FA לנשים, בגביע הליגה לנשים ובמגן הקהילה לנשים. עד עונת 2020/2021 העפילו 2 הקבוצות הראשונות בליגה לליגת האלופות והחל מהעונה העוקבת יעפילו 3 הראשונות בליגה לליגת האלופות. ההחלטה על יסוד הליגה התקבלה ב-2010 כשהכוונה הייתה להחליף את ליגת הפרמייר ליג לנשים כליגה הבכירה באנגליה. הקבלה לליגה הייתה על סמך בקשה של הקבוצות ועמידה בקריטריונים שהציבה ההתאחדות לכדורגל. 16 מועדונים ביקשו להתקבל לליגה ונאבקו על 8 מקומות בלבד שהוקצו לה בשנה הראשונה. עקב המצב הכלכלי הקשה במדינה בשנה זו נדחתה הפעלת הליגה בשנה והיא החלה לפעול רק בשנת 2011. עד שנת 2016 פעלה הליגה כליגת קיץ בלבד בחודשים אפריל עד ספטמבר והחל מ-2017 עברה לפעול כליגת חורף כמו שאר הליגות באנגליה בחודשים ספטמבר עד מאי. הליגה החלה לפעול עם 8 קבוצות והעלתה את מספרן בהדרגה עד ל-12 החל מעונת 2019/2020. הליגה החלה לפעול כליגה חצי מקצוענית אך החל מעונת 2017/2018 הפכה לליגה מקצוענית במלואה. החל משנת 2015 הוקמה ליגת משנה שהמנצחת בה עולה לסופר ליג והאחרונה בסופר ליג יורדת אליה. כמו כן, האחרונה שבליגת המשנה ירדה לפרמייר ליג לנשים והמנצחת בפרמייר ליג עלתה אליה ובכך נוצר חיבור בין הליגות השונות והושלמה הפירמידה של ליגות הנשים באנגליה. בתחילת 2019 פורסם כי בנק ברקליס יעניק חסות לליגה לעונות 2019/20 עד סוף 2021/22 בשווי של 10 מיליון ליש"ט. מדובר היה בהשקעה הגדולה ביותר של ארגון חיצוני בספורט נשים בבריטניה אי פעם. במסגרת הסכם החסות שונה שם הליגה ל-"Barclays FA Women’s Super League". בשנה זו חשפה ההתאחדות האנגלית פלטפורמה לשידור כל משחקי הליגה דרך אפליקציה בנוסף לשידור משחקים נבחרים בערוצי הטלוויזיה. בתחילת 2021 הכריזה ההתאחדות על הסכם שידור עם BBC ו-Sky Sports שבמסגרתו ישודרו עשרות משחקי ליגה בעונה תמורת כ-8 מיליון ליש"ט לעונה. מדובר היה בהסכם פורץ דרך כיוון שהייתה זו הפעם הראשונה שבה נמכרו זכויות השידור בליגה בנפרד ממשחקי הגברים. קבוצות הליגה נכון לעונת 2020/2021 הן: ערך מורחב – אלופות הפרימייר ליג לנשים מכיוון שהליגה הוקמה למעשה ב-2010, עד אז אלופת אנגליה בכדורגל נקבעה בתחרות הפרמייר ליג לנשים. נהוג לספור את האליפויות המדינה ע"פ סך האליפויות שנצברו בתחרות הקודמת ובתחרות הנוכחית מ-2011 ואילך. כמו כן מסוכמות בטבלה סך הסגנויות לכל קבוצה מכל התקופה. מדיה וקבצים בנושא הסופר ליג האנגלית לנשים בוויקישיתוף אתר האינטרנט הרשמי של הסופר ליג האנגלית לנשים הסופר ליג האנגלית לנשים, ברשת החברתית פייסבוק הסופר ליג האנגלית לנשים, ברשת החברתית אקס (טוויטר) הסופר ליג האנגלית לנשים, ברשת החברתית אינסטגרם ליאור ברטל, ‏אחרי 97 שנים, כדורגל הנשים האנגלי שוב מקצועני, באתר דבר העובדים בארץ ישראל, 15 בספטמבר 2018 ברקליס ישקיע 10 מיליון ליש"ט בליגת כדורגל הנשים של אנגליה, באתר כלכליסט, 20 במרץ 2019 ליאור ברטל, ‏ליגת הנשים הבריטית חתמה על הסכם חסות חסר תקדים, באתר דבר העובדים בארץ ישראל, 20 במרץ 2019 ליאור ברטל, ‏אנגליה תשדר את כל משחקי ליגת הנשים בכדורגל, בישראל נמשיך לחכות, באתר דבר העובדים בארץ ישראל, 7 באוגוסט 2019 Women's football: Record breaking TV for Women's Super League (באנגלית)
יאנג בויז (אלבום)

יאנג בויז הוא אלבום הבכורה של צמד ההיפ הופ הישראלי יאנג בויז. האלבום יצא לאור ב-23 בנובמבר 2017. האלבום כולל 8 רצועות שהופקו על ידי יאנג הפנר ובוי אצ'י ומוקססו על ידי אורי שוחט. באלבום מתארחים בוי צ'יקן, שיפי, מיכאל סוויסה, ונורוז. לשירים "2 בייפ" ו"יש לי בגד" מתוך האלבום, הופקו וידאו קליפים. יאנג בויז, באתר ספוטיפיי יאנג בויז, באתר אפל מיוזיק יאנג בויז, באתר בנדקמפ by Young boiz יאנג בויז - Young Boiz יאנג בויז - 2 בייפ // Young Boiz 2 Bape, סרטון באתר יוטיוב (אורך: 2:47) יאנג בויז - יש לי בגד (עם שיפי וסוויסה) // (-young Boiz Feat. Shipi and Swissa) Got Clothes, סרטון באתר יוטיוב (אורך: 3:11)
אין אף אחד

אין אף אחד הוא סינגל שהוקלט על ידי הזמר הישראלי ים רפאלי. השיר יצא לאור ב-1 במרץ 2021, בהוצאת חברת התקליטים "ארומה מיוזיק". השיר נכתב והופק על ידי רפאלי, עידו נצר ועמית מרדכי. השיר מדבר על ההתנהלות הגברית לאחר פרידה. בראיון לאתר "פרוגי" רפאלי אמר על משמעות השיר כי "קשה לנו הגברים להבין שכשקשר נגמר – יכול להיות טוב לבת הזוג לשעבר. אבל כן, יכול להיות להן טוב וכדאי שנבין". מאיה שמש מאתר "פרוגי", ביקרה את השיר באופן חיובי וציינה כי "המילים בשילוב עם גוון הקול הייחודי של רפאלי יוצרות אפקט שגורם לנו לרצות לשמוע את השיר שוב ושוב". היא גם ציינה לטובה את הווידאו קליפ המלווה את השיר. מבקר המוזיקה הישראלי יוסי חרסונסקי, העניק לשיר 3.5 כוכבי זהב מתוך 5. "זהו שיר של פחות תוכן ויותר אווירה טובה, שנוצרת בהפקה עדכנית תוססת ומנסה להתחבר למשמעות של הטקסט, אבל מפספסת אותו". לדף השיר באתר הספרייה הלאומית ים רפאלי אין אף אחד, האתר של חרסונסקי ים של כישרון: ים רפאלי הוציא סינגל חדש, אתר פרוגי, 1 במרץ 2021
ג'וליאן פיליפס

ג'וליאן פיליפס (באנגלית: Julianne Phillips; נולדה ב-6 במאי 1960) היא שחקנית ודוגמנית אמריקאית. פיליפס נולדה באוונסטון וגדלה באורגון למשפחה קתולית בת שישה ילדים. בתחילת שנות השמונים היא החלה לעבוד כדוגמנית במנהטן, היא יוצגה על ידי סוכנות הדוגמנות עלית ותקופה מסוימת הרוויחה 2,000 דולר ליום עבודה. לאחר מכן עברה ללוס אנג'לס והופיעה בקליפ לשיר "If I'd Been the One" של להקת .38 Special. ב-1986 שיחקה בסרט הקומדייה "Odd Jobs" עם פול רייזר, ב-1988 שיחקה בסרט "Seven Hours to Judgment" בבימויו של בו ברידג'ס, ב-1989 שיחקה מתווכת נדל"ן בסרט "Fletch Lives", ב-1996 הופיעה בקומדייה השחורה "Big Bully". מ-1991 ועד 1996 שיחקה את תפקיד פרנקי בסדרה אחיות. היא זכתה לסיקור תקשורתי בשל היותה בת זוגו של ברוס ספרינגסטין, היא הופיעה בקליף לשירו "Glory Days", ב-1985 הם התחתנו וב-1989 הם התגרשו. מדיה וקבצים בנושא ג'וליאן פיליפס בוויקישיתוף ג'וליאן פיליפס, במסד הנתונים הקולנועיים IMDb (באנגלית) ג'וליאן פיליפס, באתר AllMovie (באנגלית) ג'וליאן פיליפס, באתר Rotten Tomatoes (באנגלית) ג'וליאן פיליפס, באתר Metacritic (באנגלית) ג'וליאן פיליפס, במסד הנתונים הקולנועיים KinoPoisk (ברוסית) ג'וליאן פיליפס, באתר MusicBrainz (באנגלית)
טימאיוס

האם התכוונתם ל... טימאיוס מלוקרי – פילוסוף יווני בן המאה ה-5 לפנה"ס, המוזכר בדיאלוגים של אפלטון. טימאיוס (דיאלוג אפלטוני) – דיאלוג של אפלטון משנת 360 לפנה"ס, שרובו עוסק בנאום של טימאיוס מלוקרי. טימאיוס (היסטוריון) – היסטוריון יווני (356–260 לפנה"ס). טימאיוס הסופיסט (אנ') – פילוסוף יווני שחי בזמן כלשהו בין המאות הראשונה והרביעית טימיאוס (מכתש) (אנ') – מכתש על הירח שנקרא על שם הפילוסוף
גאטנו פיצ'יניני

האב גאטנו פיצ'יניני (באיטלקית: Gaetano Piccinini;‏ 6 בפברואר 1904 – 29 במאי 1972) היה כומר של קהילת דון אוריונה, חסיד אומות העולם איטלקי. טקס ההכרה התקיים ברומא. ברונו קמריני יהודי איטלקי תיאר כיצד פיצ'יניני הציל אותו, את אחיותיו ואת אמו כשהיה נער בכך שהוא סיפק להם מסתור בכמה מקומות השייכים למוסדות הכנסייה. ”האב גאיטאנו התנהג בצורה זו משום שהוא מילא את הצו "ואהבת לרעך כמוך"”. הוא הוסיף כי האב פיצ'יניני תמיד כיבד את אמונתו היהודית. בטקס הכרתו של פיצ'יניני כחסיד אומות העולם שנערך ברומא השתתף מרדכי לוי, שגריר ישראל בכס הקדוש, שאמר: "זו תהיה טעות לחשוב שהעזרה ליהודים בזמן המלחמה ברומא באה ממנזרים וממוסדות דת כאילו זו יוזמה משלהם בלי תמיכה מהוותיקן." מדיה וקבצים בנושא גאטנו פיצ'יניני בוויקישיתוף גאטנו פיצ'יניני, באתר יד ושם (באנגלית) קורות חיים תיאור הפעילות הדתית של פיצ'ניני באתר של הקהילה ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "גאטנו פיצ'יניני".
ויליאם דיוק

ויליאם צ'ארלס דיוק (באנגלית: William Charles Duke‏; 1814 – 17 באוקטובר 1853) היה אמן אוסטרלי יליד אירלנד, שזכור בעיקר בזכות דיוקנאותיו של כמה מנהיגים ילידים מאורים, וכצייר ספינות של ציד לווייתנים. ויליאם צ'ארלס דיוק נולד בקורק, אירלנד, לקתרין, אשתו של הנגר צ'ארלס דיוק. הוא הוטבל ב-16 ביולי 1815 בסנט אן, שאנון, והלך בעקבות אביו למקצוע הנגרות. דיוק התחתן עם התופרת לוסי ב-16 בפברואר 1840, ויחד הם היגרו לאוסטרליה, והגיעו לסידני עם בנם צ'ארלס, שנולד בזמן ההפלגה, על סיפונה של "ליידי מקנוטון" ב-16 בדצמבר 1840, צ'ארלס נפטר בסידני ב-2 בדצמבר 1841, בן שנה. דיוק עבד כצייר תפאורות וכמפעיל בתיאטרון המלכותי של סידני עד 1844, אז נסע כמה חודשים לניו זילנד. ב-7 במאי 1845 דיוק חזר לאוסטרליה על סיפון האוניה "סר ג'ון פרנקלין" אבל התיישב בהובארט, באי טסמניה. לוסי ושני ילדיהם הצטרפו אליו מסידני בחודש ספטמבר, והוא נעשה צייר תפאורות בתיאטרון רויאל ויקטוריה בהובארט. בטסמניה החל דיוק לראשונה לעבוד כצייר פורטרטים. הציור המוקדם ביותר שלו הוא דיוקן של גברת וילקינסון, לבית אלדרידג', שנחתם ומתוארך באוקטובר 1845. העיר הובארט הייתה נמל ציד לווייתנים גדול והוא הפיק סדרת ציורים של ספינות לווייתנים וסצינות ציד לווייתנים. בשנת 1846 הפיק דיוק כמה מהציורים המוקדמים ביותר של המאורים באי כשסיים שני דיוקנאות קטנים שהחל אותם ככל הנראה בניו זילנד. כמו כן צייר דיוקן בקנה מידה גדול יותר של אחד הגברים המאורים שהועברו למאסר באי מריה בטסמניה בנובמבר 1846, במהלך מלחמות ניו זילנד המוקדמות. דיוק עבד עם המכונאי ריצ'רד ג'ונסון על דיורמות נוף עירוניות: נופים של קונסטנטינופול, פירנצה, ירושלים וונציה שהוצגו בסידני ובהובארט בשנת 1847 בפני קהל בתשלום. במקביל, הוא הגיע לפרסום עם ארבעה ציורי ציד לווייתנים, והחל לקבל עבודות של ציורי ספינות שישמשו לפרסום. בשנת 1852 עקב דיוק אחר הבהלה לזהב הוויקטוריאני, ועבר להתגורר עם משפחתו הגדולה למדינת ויקטוריה, שם המשיך לצייר פורטרטים ותפאורות תיאטרון. המשימה האחרונה של דיוק נועדה עבור ג'וזף אנדרו רו, בעל קרקס אמריקאי שבילה שנתיים במלבורן ובסביבתה בשנת 1852. רו הזמין מדיוק ציורים וקישוטים עבור הקרקס האמריקאי שלו, ודיוק היה בשבוע הרביעי לעבודתו כשחלה וחזר הביתה. מצבו של דיוק הידרדר במהירות והוא נפטר כעבור שבוע והותיר את אשתו וילדיו חסרי כל. מר רו הנדיב יזם קרן עזרה ותרם לקופה עשר לירות. במהלך יום אחד בקרקס גייסה הקרן שלו סכום כסף מכובד עבור האלמנה וילדיה. דיוק נפטר בקולינגווד, ויקטוריה בגיל 38 והותיר את לוסי ושישה ילדים. מדיה וקבצים בנושא ויליאם דיוק בוויקישיתוף Lindsay Broughton, The Companion to Tasmanian History Caroline Von Oppeln, artist biography, Design and Art Australia Online, updated 2011 Gallery secures Duke portrait, Helen Musa, CityNews.com.au, 6 March 2012 Maori times, Maori places: prophetic histories, Karen Sinclair, page 182 The Courier, 23 August 1847 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "ויליאם דיוק".